  Виталий Пронин Зинаида Рябинина, валтӥсь редакторКылем арняе Россиын пусйим Атыкай музъеммес утисьлэсь нуналзэ. Мыным сое ветеранъёсын пусйыны шуд усиз.Сылӥськод погонъёсын, гадь тыразы медальёсын йӧно, кужмо воргоронъёсын артэ но, сюлэм ик капчи луэ, номыр кышкыт ӧвӧл ни. Ачид но шумпотыса ӟечкыласькод зэмос воргоронъёсты - служба ортчемъёссэ но ортчисьёссэ. Бен, соос данъясько асьсэлэн погонъёсынызы, данъясько кунэнымы. Но пусъён сямен пумен ӝожомемзэс вераны ӧдъяло: талазы милесьтым праздникмес, азьло сямен ик кельтоно вал - Армилэн но флотлэн нуналыз!Кышномурт йырыныд нырысь соглаш кариськиськод кадь, но ӵуказеяз ӵукна Олимпиадаысь хоккейя финалэз учкыны пуксиськод но валаськод - Атыкай музъемез утись - со данаклы паськытгес валан. Ма тани та усточи пиосмы йӧ вылын Россилэсь спортын данзэ берыктон понна уг ожмасько шат? Мар мында кужымзэс, тазалыксэс сёто соос кема возьмам зарни понна! Формазы вылэ гожтэмын: «Россия - мынам сюлэмам». Соосын ӵош висе но шумпотэ быдэс Россия. Котькудӥзлы йыбырттэм потэ. Вормемзы понна, Россилэсь гимнзэ кырӟамзы понна. Сотэк таяз Олимпиадаын со чик ӧй чузъяськысал. Зарни пиосмы асьсэлэсь медальёссэс басьтӥзы тӧдьы флаг улын Олимпийской гимн чузъяськем улсын. Соос тодо вал: та рад Россилэн «ымыз» пытсамын... Но зэмос патриотъёслэн сюлэмзы ӧз чида - соос мытӥзы: «Россия - великая наша держава...». Сыӵе выроссы бере ӧжыт куалектон вал ик бен - МОК нош уз копаськы-а, но отын гинэ но валазы Вормисьёслэсь сюлэмзэс.Нош Ижысь Алина Загитовамы, кудӥз 15 аресказ ӵап 23-тӥ феврале быдэс дуннелы возьматӥз тужгес усто луэмзэ, ӧвӧл шат Атыкай музъеммес утись? Эшшо кыӵе! Та муспотон пичи ныллэсь адӟем карыса, спортэн вырозы трос мукетъёсыз нылпиос. Нош Алиналы сӥзё ни кылбуръёс, кырӟанъёс, суредъёс - Россиын гинэ ӧвӧл, мукет кунъёсын но. Вань бен вожъяськисьёс, тушмонасьёс но, но сыӵеослы пумит но та пинал нылаш веран кыл шедьтэ - тӥ но лэсьтыса утчалэ!Тау бадӟым кунмес утисьёслы!  